Source: https://www.enviro.sk/33/113-konanie-uniqueidmRRWSbk196FPkyDafLfWAJBsmTCABFprxCuXIeiBafK1lf9xkRD77ww7pWV-1AwW/?serp=1&version_year=2017&uri_view_type=18
Timestamp: 2019-07-21 08:08:26+00:00

Document:
§ 113 - Konanie | Enviro.sk
15.12.2017, Verlag Dashöfer, Zdroj: Verlag Dashöfer
9.10 § 113 - Konanie
1. Ak nie je v tomto zákone výslovne ustanovené inak, na konanie sa podľa tohto zákona vzťahuje všeobecný predpis o správnom konaní.148)
2. Všeobecné predpisy o správnom konaní s výnimkou ustanovení o miestnej príslušnosti sa nevzťahujú na
vydávanie programu Slovenskej republiky, programu kraja podľa § 9,
vydávanie potvrdenia podľa § 97 ods. 12, 13 a § 24 ods. 6 a 13,
registráciu podľa § 98,
vydávanie vyjadrenia podľa § 15 ods. 5 a § 99,
určenie výšky kaucie podľa § 87 ods. 2,
konania podľa siedmej časti tohto zákona,
rozhodovanie podľa § 106 písm. c),
konanie podľa § 95, 96, 100 až 102,
konanie o zápise, zmene a výmaze výrobcu vyhradeného výrobku do Registra výrobcov vyhradeného výrobku podľa § 30,
konanie o neexistencii vozidla podľa § 68,
rozhodovanie v prípade pochybností, či výrobok je, alebo nie je obalom [§ 105 ods. 2 písm. x)],
rozhodovanie podľa § 111 ods. 4,
rozhodovanie o poskytovaní prostriedkov z Recyklačného fondu podľa § 129,
posúdenie programu obce podľa § 10 ods. 4,
písomný súhlas ministerstva podľa § 24 ods. 5.
3. Odvolanie podané proti rozhodnutiu o zneškodnení odpadu v mimoriadnych prípadoch podľa § 17 ods. 1 písm. j) nemá odkladný účinok.
4. Účastníkom konania o udelení súhlasu podľa § 97 ods. 1 písm. a), c), d), j) až n), p) až v) je vždy aj obec, na ktorej území sa činnosť vykonáva alebo zamýšľa vykonávať, alebo na ktorej území je zariadenie umiestnené alebo sa zamýšľa umiestniť.
5. Konanie o uložení opatrenia na nápravu alebo pokuty vykonáva orgán štátnej správy odpadového hospodárstva, ktorý prvý začal konanie. Ak súčasne začnú konanie dva alebo viaceré orgány štátnej správy odpadového hospodárstva a nedôjde medzi nimi k dohode, kto konanie dokončí, je na dokončenie konania príslušný najbližší spoločný orgán štátnej správy odpadového hospodárstva vyššieho stupňa; ak je však jedným z týchto orgánov inšpekcia, konanie dokončí inšpekcia; ak sú týmito orgánmi jeden alebo viac okresných úradov a okresný úrad v sídle kraja, konanie dokončí okresný úrad v sídle kraja.
6. Miestna príslušnosť orgánov štátnej správy v odpadovom hospodárstve je pri preprave odpadu určená miestom určenia odpadu.
7. Miestna príslušnosť orgánov štátnej správy v odpadovom hospodárstve je pri udeľovaní súhlasu na zhodnocovanie alebo zneškodňovanie odpadov mobilným zariadením podľa § 97 ods. 1 písm. h) určená
sídlom podnikateľa, ak ide o právnickú osobu alebo
miestom podnikania, ak ide o fyzickú osobu – podnikateľa.
8. Zo žiadosti o vydanie rozhodnutia alebo vyjadrenia orgánov štátnej správy odpadového hospodárstva musí byť najmä zrejmé, kto ju podáva, akých druhov odpadov a akej činnosti patriacej do odpadového hospodárstva sa týka a čo sa navrhuje.
9. Orgán štátnej správy odpadového hospodárstva príslušný na vydanie súhlasu podľa § 97 ods. 1 písm. a), c) až g), j) a o), potvrdenia podľa § 97 ods. 12, vyjadrenia podľa § 99 ods. 1 písm. a) až c) a potvrdenia podľa § 108 písm. b) je v integrovanom povoľovaní123) dotknutým orgánom.
10. Ministerstvo konanie o udelenie autorizácie na výkon činnosti individuálneho nakladania s vyhradeným prúdom odpadu zastaví, ak výrobca vyhradeného výrobku predložil potvrdenie podľa § 30 ods. 2 a súčasne nevzal späť žiadosť o udelenie tejto autorizácie.
11. Opätovne požiadať o vydanie súhlasu podľa § 97 ods. 1 písm. d) na prevádzkovanie zariadenia na zber kovových odpadov, môže ten, komu bol takýto súhlas zrušený, najskôr až po uplynutí troch rokov odo dňa zrušenia predchádzajúceho súhlasu.
Predmetné odseky preberajú ustanovenia § 74 zákona č. 223/2001 Z. z. o odpadoch a o zmene a doplnení niektorých zákonov…

References: § 113
 § 9
 § 97
 § 24
 § 98
 § 15
 § 99
 § 87
 § 106
 § 95
 § 30
 § 68
 § 111
 § 129
 § 10
 § 24
 § 17
 § 97
 § 97
 § 97
 § 97
 § 99
 § 108
 § 30
 § 97
 § 74